text: Vilde med at cykle til Paris
  15 juli 2012 kl. 15.33
  Det har udviklet sig til noget af et tilløbsstykke at tage turen på cykel til byernes by Paris.
  Faktisk er interessen så stor, at rejsebureauerne nu gør en forretning ud af det.
  I går var der afgang for udgaver af Team Rynkeby over hele landet. Kursen er sat mod Paris - men mange andre end team-medlemmerne vil samme vej. 
  Søndag morgen satte 85 cyklister kursen mod Paris med start fra Brørup.
  Det er Papuga rejser, der ellers arrangerer ferier i komfortable langtursbusser, der står bag cykelturen.
  For 6700 kroner får deltagerne fuld forplejning, hoteller, og der er rast et par gange om dage med det for cykelmotoren så nødvendige brændstof. Der er også følgevogne med teknisk support og hjælp til punkteringer undervejs på de 1200 kilometer til Paris.
  